范正辭
參考文獻

↑  《宋史‧卷三百零四‧列傳第六十三‧范正辭傳》：「范正辭，字直道，齊州人。父勞謙，獲嘉令。大中祥符三年四月卒，年七十五。子識、諷，並進士及第」
↑  《宋史‧卷三百零四‧列傳第六十三‧范正辭傳》：「子寬之，終尚書刑部郎中、知濠州」
↑  《宋史‧卷三百零四‧列傳第六十三‧范正辭傳》：「范正辭，字直道，齊州人。父勞謙，獲嘉令。正辭治《春秋公羊》、《穀梁》，登第，調補安陽主簿。開寶中，判入等，遷國子監丞、知戎州，改著作佐郎。代還，治逋欠於淄州，轉運使稱其能，轉左讚善大夫，就知淄州。太宗征河東，諸州部糧多不及期，正辭所部長山縣吏張秀督民輸，受錢二千，即杖殺之，郡中畏服。」
↑  《宋史‧卷三百零四‧列傳第六十三‧范正辭傳》：「太平興國中，改殿中丞，通判棣、深二州，遷國子博士。」
↑  《續資治通鑑長編‧卷二十八》：「雍熙四年九月，庚辰，以國子博士范正辭為江南轉運副使。」
↑  《宋史‧卷三百零四‧列傳第六十三‧范正辭傳》：「御史中丞劉保勳奏充台直，會有言饒州多滯訟，選正辭知州事，至則宿繫皆決遣之，胥吏坐淹獄停職者六十三人。」
↑  《續資治通鑑長編‧卷二十八》：「先是，有言饒州多滯訟，選正辭知州事，至則宿繫皆決遣之，胥吏坐淹獄停職者六十三人。」
↑  《容齋四筆‧范正辭治饒州》：「范正辭太平興國中，以饒州多滯訟，選知州事。至則宿繫皆決遣之。青史坐淹獄停職者六十三人。」
↑  《宋史‧卷三百零四‧列傳第六十三‧范正辭傳》：「會詔令料州兵送京師，有王興者，懷土憚行，以刃故傷其足，正辭斬之。興妻詣登聞上訴，太宗召見，正辭廷辨其事。正辭曰：“東南諸郡，饒實繁盛，人心易動。興敢扇搖，苟失控馭，則臣無待罪之地矣。”上壯其敢斷，特遷膳部員外郎，充江南轉運副使，賜錢五十萬。」
↑  《續資治通鑑長編‧卷二十八》：「會詔令料州兵送京師，有王興者懷土憚行，以刃故傷其足，正辭斬之。興妻詣登聞上訴，召正辭廷辨其事。正辭曰：「東南諸州，饒實繁盛，人心易動。興敢扇搖，苟失控禦，則臣無待罪之地矣。」上壯其果斷，故擢用之。又遷膳部員外郎，賜錢五十萬。」
↑  《容齋四筆‧范正辭治饒州》：「會詔令料州兵送京，有王興者，懷土憚行，以刃故傷其足，正辭斬之。興妻上訴，太宗召見正辭，庭辯其事。正辭曰：“東南諸郡，饒實繁盛，人心易動，興敢扇搖。茍失控馭，則臣無待罪之地矣。”上壯其敢斷，特遷官，充江南轉運副使。」
↑  《宋史‧卷三百零四‧列傳第六十三‧范正辭傳》：「饒州民甘紹者，積財鉅萬，為群盜所掠，州捕繫十四人，獄具，當死。正辭按部至，引問之，囚皆泣下，察其非實，命徙他所訊鞫。既而民有告群盜所在者，正辭潛召監軍王願掩捕之。願未至，盜遁去，正辭即單騎出郭二十里，追及之。賊控弦持肖來逼，正辭大呼，以鞭擊之，中賊雙目，執之。賊自刃不殊，餘賊渡江散走，追之不獲，旁得所棄贓。賊尚有餘息，正辭即載歸，令醫傅藥，創既愈，按其奸狀，伏法，而前十四人皆得釋。」
↑  《續資治通鑑長編‧卷二十八》：「饒州民甘紹者，積財鉅萬，為髃盜所掠。州捕繫十四人，獄具，將死。正辭行部，引問之，囚皆泣下。正辭察其非實，命徙他所詢鞫。既而民有告髃盜所在者，正辭潛召監軍王願。未至，盜覺，遁去。正辭即單騎出郭三十里追及之。賊控弦持書來逼，正辭大呼，以鞭擊之，中賊雙目，仆之，賊自刃不死。餘賊渡江散走，追之不獲。其被傷者有餘息，傍得所棄贓，正辭即載歸，令醫傅藥，創既愈，究其姦狀，伏法，而前十四人皆得釋。正辭，齊州人也。」
↑  《折獄龜鑑‧孔循慮囚》：「范正辭，齊州人，父勞謙。正辭為江南轉運副使，饒州民甘紹者，積財鉅萬，為盜所掠。州捕得十四人，獄具當死。正辭按部至，引問之，囚皆泣下。察其非實，命徙他所訊鞫。既而，民有告群盜所在者。正辭潛召監軍王願掩捕之，盜遁去。正辭即單騎出，追及之。賊控弦持來逼，正辭以鞭擊之，中賊雙目，執之以歸。按其奸狀伏法，而前十四人皆得釋。」
↑  《容齋四筆‧范正辭治饒州》：「饒州民甘紹者，為群盜所掠，州捕系十四人，獄具將死。正辭按部至，引問之，囚皆位下。察其非實，命徒他所訊鞫。既而民有告盜所在者，正辭潛召監軍掩捕之。盜覺遁去。正辭即單騎出郭二十里追及之。賊控弦持矟來逼，正辭大呼，以鞭擊之，中賊雙目，仆之。余賊渡江散走。被傷者尚有余息，旁得所棄贓，按其奸狀伏法，十四人皆得釋。此吾鄉裏事，而郡人多不聞之。」
↑  《宋史‧卷三百零四‧列傳第六十三‧范正辭傳》：「端拱二年，代歸，與洛苑副使綦仁澤、西京作坊副使尹宗諤同監折中倉。先是，令商人輸米豆而以茶鹽酬其直，謂之“折中”，複有言其弊，罷之，至是複置焉。」
↑  《續資治通鑑長編‧卷三十》：「端拱二年九月，自河北用兵，切於饋餉，始令商人輸芻糧塞下，酌地之遠近而優為其直，執文券至京師，償以緡錢，或移文江、淮給茶鹽，謂之折中。有言商人所輸多弊濫者，因罷之，歲損國用殆百萬計。冬十月癸酉，復令折中如舊。又置折中倉，聽商人輸粟京師而請茶鹽于江、淮，膳部員外郎范正辭、洛苑副使綦仁澤、作坊副使尹崇諤同掌其出納。每一百萬石為一界，祿仕之家及形勢戶不得輒入粟，御史臺糾之。會歲旱，罷。（塞下納芻糧，京師納粟，皆謂之折中，其實兩事。塞下折中自雍熙始，既罷復行。京師折中，今始行之，又以旱罷。實錄與范正辭傳并兩事為一事，故載其行罷輒差謬，取本志刪修，庶不失實云。淳化二年五月，復置折博倉，即此折中倉也【三三】。）【三三】即此折中倉也「此」原作「其」，據宋本、宋撮要本改。」
↑  《續資治通鑑‧第十五卷》：「端拱二年九月，自河北用兵、切於饋餉，始令商人輸芻糧塞下，酌地之遠近而優為其直，執交券至京師，償以緡錢，或移文江、淮給茶鹽，謂之折中。有言商人所輸多弊濫者，因罷之，歲損國用殆百萬計。冬，十月，癸酉，複令折中如舊。又置折中倉，聽商人輸粟京師而請茶鹽于江、淮，命膳部員外郎范正辭等掌其出納。每百萬石為一界，祿仕之家及形勢戶不得輒入粟，御史台糾之。會歲旱，罷。」
↑  《宋史‧卷三百零四‧列傳第六十三‧范正辭傳》：「遷倉部員外郎，同知幕府州縣官考課，改判刑部，曆戶部、鹽鐵二判官，遷考功員外郎，通判定、揚、杭三州。」
↑  《容齋四筆‧知州轉運使為通判》：「淳化中，范正辭既知戎、淄二州，而通判棣、深。」
↑  《續資治通鑑‧卷十六‧宋紀十六》：「淳化二年十月，帝慮中外官吏清濁混淆，莫能甄別，壬午，命王沔、謝泌、王仲華同知京朝官考課，張弘、高象先、范正辭同知幕職、州縣官考課，號曰磨勘院。又命魏廷式與趙鎔、李著同較三班院殿直以上功過。」
↑  《宋史‧卷三百零四‧列傳第六十三‧范正辭傳》：「真宗即位，遷膳部郎中，召判三司勾院，俄複為鹽鐵判官。咸平二年，出為河東轉運使。」
↑  《宋史‧卷三百零四‧列傳第六十三‧范正辭傳》：「三年，以本官兼侍御史知雜事。」
↑  《宋史‧卷三百零四‧列傳第六十三‧范正辭傳》：「時李昌齡自忠武行軍起知梓州，董儼知壽州，王德裔、楊緘皆任轉運使，後失官宰畿邑。正辭上言：“昌齡輩貪墨著聞，願陛下罷其民政。”詔追還儼敕，餘悉代之。又言：“治民之官，牧宰為急。”舉吳奮等五人堪任大郡，複請令奮等各舉知縣、縣令，從之。」
↑  《宋史‧卷二百八十七‧列傳第四十六‧李昌齡傳》：「咸平二年，起為殿中少監。會詔群臣言邊事，昌齡求麵陳事機，不報。王均之亂，命知梓州。知雜御史范正辭劾其廣舶宿犯，亟代還，知河陽。」
↑  《宋史‧卷三百零四‧列傳第六十三‧范正辭傳》：「坐鞫任懿獄，貶滁州團練副使。」
↑  《宋史‧ 卷六‧本紀第六‧真宗一》：「咸平五年，三月丁酉，李繼遷陷靈州，知州裴濟死之。庚戌，比部員外郎洪湛削籍流儋州，工部尚書趙昌言責授安遠軍司馬，知雜御史范正辭滁州團練副使。」
↑  《宋史‧卷三百零四‧列傳第六十三‧范正辭傳》：「會赦，複為倉部考功員外郎、通判鄆州，知淮陽軍，複膳部郎中，以年老，求監兗州商稅。大中祥符三年四月卒，年七十五。」